Foreløpig program

Merk; Et ønske og forslag fra årets deltagere er å gjennomføre en fysisk samling tidlig i programmet. Noe vi ser på muligheter for og eventuelt kommer tilbake til.

Samling 1
Tid: Januar / februar
Varighet: 3 timer
Digital
Tema: Hva er en god klubb – og hvor står vi i dag?
Innhold:
· Kickoff og introduksjon av programmet
· Foredrag: “Fra ildsjel til organisasjon – hvorfor klubbutvikling er nøkkelen til vekst”
· Presentasjon av finalistklubbene
· Workshop: Egenvurdering av klubbens status (bruk av “Klubbkompasset” eller enkel analysemodell)
· Bruk av ChatGPT
· Målsetting for året: hver klubb lager en strategiplan for klubben. Eventuelt videreutvikler den man allerede har. Klar for å bli årsmøtebehandlet 2027 (årsmøtet for 2026). Et godt gjennomført årsmøte
Hjemmeoppgave: Fylle ut grunnleggende informasjon i klubbens strategidokument. Samt gjøre seg kjent med innholdet i hele dokumentet.
Samling 2 - Økonomi og bærekraft
Tid: februar
Varighet: 3 timer
Digital
Tema: Robust klubb – også på økonomi og miljø
Innhold:
· Enkelt og forståelig økonomiarbeid: budsjettering, tilskudd, lokalt samarbeid
· Bærekraft i praksis: reisevaner, arrangement, gjenbruk
· Kort workshop: “Hva er ett bærekraftstiltak vår klubb faktisk kan gjennomføre?”
Hjemmeoppgave: Implementere ett konkret bærekraftstiltak før avslutningen.

Samling 3 – Organisasjon og struktur
Tid: Mars
Tema: Hvordan bygge en klubb som fungerer – med flere hoder og mindre stress
Varighet: 3 timer
Digital
Innhold:
· Hvordan omgjøre handling til praktisk
· Planlegging og gjennomføring av årsmøtet 2026
· Erfaringsdeling: “Hvordan vi fikk flere med i styret”
· Hvorfor være medlem hos oss?
· Gruppearbeid: “Hvordan kan vår klubb bli mer åpen og mangfoldig?”
· Verktøy og maler for drift
Hjemmeoppgave: Oppdatere eget årshjul eller rollebeskrivelser, og lage en enkel plan for frivillighetsrekruttering.

Samling 4 – Arrangementskompetanse
Tid: TBD
Tema: Hvordan gjennomføre gode arrangementer
Fysisk
Innhold:
· 2 representanter fra hver klubb
· Hvorfor er arrangementer viktig?
· Hva kreves av forberedelser?
· Mål: godt klubbmesterskap i egen klubb
Hjemmeoppgave: Fylle ut malen for arrangementsinstruks

Samling 5 – Klubbkultur og frivillighet
Tid: September
Tema: Verdier i praksis – hvordan bygge et trygt og godt miljø
Varighet: 3 timer
Digital
Innhold:
· Hva er god klubbkultur, og hvordan skaper man den?
· Trygg på trening, trenerattest og ansvar som rollemodell
· Hvordan ta vare på frivillige – og sørge for at de blir værende?
· Felles refleksjon: “Hva kjennetegner en klubb man trives i?”
Hjemmeoppgave: Utarbeide/oppdatere klubbens verdidokument eller frivilligstrategi.

Samling 6 – Avslutning og presentasjon
Tid: Klubbledersamlingen i november
Tema: Resultater, erfaringer og kåring
Innhold:
· Klubbene møtes med 2 representanter fredag
· Hver klubb presenterer sitt utviklingsarbeid og resultater for klubbledersamlingen(15 min)
· Erfaringsdeling og evaluering av programmet
· Juryvurdering og kåring av Årets Klubb 2027
· Felles feiring og synliggjøring av alle deltakende klubber




